Bosna i Hercegovina

FEDERACIJA BOSNE I HERCEGOVINE

**AGENCIJA ZA NADZOR OSIGURANJA**

**FEDERACIJE BOSNE I HERCEGOVINE**

Na osnovu čl. 128. i 130. Zakona o osiguranju („Službene novine Federacije BiH", br. 23/17 i 103/21), člana 11. Zakona o posredovanju u privatnom osiguranju („Službene novine Federacije BiH“, br. 22/05, 8/10 i 30/16) i člana 12. Statuta Agencije za nadzor osiguranja Federacije Bosne i Hercegovine („Službene novine Federacije BiH", broj 84/17), Stručni savjet Agencije za nadzor osiguranja Federacije Bosne i Hercegovine, na \_\_\_\_. sjednici održanoj \_\_\_\_\_\_\_\_\_, d o n o s i

P R A V I L N I K

o izmjenama i dopunama Pravilnika o uvjetima za obavljanje poslova posredovanja u osiguranju i postupku izdavanja odobrenja

Član 1.

U Pravilniku o uvjetima za obavljanje poslova posredovanja u osiguranju i postupku izdavanja odobrenja („Službene novine Federacije BiH“, br. 56/18 i 56/24) u članu 4. u stavu (1) u tački a) riječ: „ploženom“ mijenja se riječju „položenom“.

Iza stava (1) člana 4. dodaje se stav (2) koji glasi:

„(2) Sva lica ovlaštena za zastupanje društva za zastupanje u osiguranju moraju biti registrovani kao zastupnici u osiguranju kod Agencije za nadzor, a na osnovu dokumentacije iz stava (1) ovog člana.“

Član 2.

Iza člana 4. dodaje se novi član 4a. koji glasi:

„Član 4a.

 (Određivanje naziva i djelatnosti obrta)

1. Naziv obrta treba obavezno da sadrži riječi: „zastupanje u osiguranju“, a kod definisanja djelatnosti, djelatnost definisati kako je propisano članom 6. stav (1) Zakona o posredovanju u privatnom osiguranju i prema Odluci o klasifikaciji djelatnosti Bosne i Hercegovine 2010: 66.22 Djelatnost agenata i posrednika u osiguranju.
2. Naziv obrta ne smije sadržavati riječ „osiguranje“.“

Član 3.

U članu 6. stav (2) tačka a) mijenja se tako da glasi:

„a) Naziv firme društva ne smije sadržavati riječ „osiguranje“ koja asocira na društvo za osiguranje, a obavezno treba sadržavati riječi „zastupanje u osiguranju“.“

Član 4.

U članu 7. stav (1) alineja 6. mijenja se i glasi:

„- planirani broj zaposlenih putem kojih će se obavljati registrovana djelatnost (društva za zastupanje u osiguranju koja podnose zahtjev za ostajanje na snazi odobrenja za obavljanje poslova zastupanja u osiguranju i upisa u registar društava za zastupanje u osiguranju u obavezi su navesti i podatke o imenu i prezimenu zaposlenika).“

U članu 7. stav (1) u alineji 11. poslije riječi „potpis ovlaštene osobe“ dodaju se riječi „i pečat, ukoliko društvo podnosi zahtjev za ostajanje na snazi odobrenja za obavljanje poslova zastupanja u osiguranju i upisa u registar društava za zastupanje u osiguranju“.

Član 5.

U članu 19. mijenja se stav (1) tako da glasi:

„(1) Rukovodilac organizacione jedinice i voditelji organizacionih dijelova banke odnosno pošte i radnici koji će obavljati poslove zastupanja u osiguranju moraju biti registrovani u Registru zastupnika u osiguranju kod Agencije za nadzor.“

Član 6.

U članu 21. u stavu (1) u tački a) riječ „ploženom“ mijenja se riječju „položenom“.

Iza stava (1) člana 21. dodaje se stav (2) koji glasi:

„Sva lica ovlaštena za zastupanje brokerskog društva u osiguranju moraju biti registrovani kao brokeri u osiguranju kod Agencije za nadzor, a na osnovu dokumentacije iz stava (1) ovog člana.“

Član 7.

U članu 23. stav (1) briše se tačka g).

Dosadašnja tačka h) postaje tačka g).

Član 8.

U članu 24. u stavu (1) tačka a) mijenja se i glasi:

„a) Naziv firme društva obavezno treba sadržavati riječi: „broker u osiguranju ili brokersko društvo u osiguranju.“

Član 9.

Iza člana 24. dodaje se novi član 24a. koji glasi:

„Član 24a.

(Sadržaj poslovnog plana)

Poslovni plan treba da sadrži:

* preambulu koja treba da sadrži član statuta koji ovlašćuje organ društva za donošenje poslovnog plana,
* naziv i oznaku za koji period se donosi (dvije godine za koje se izdaje odobrenje),
* osnovne podatke o društvu,
* podatke o društvima za osiguranje sa kojima društvo ima namjeru zaključiti ugovore o zastupanju i za koje vrste osiguranja,
* podatke o poslovnom prostoru u kojem će društvo obavljati djelatnost,
* planirani broj zaposlenih putem kojih će obavljati registrovanu djelatnost (brokerska društva u osiguranju koja podnose zahtjev za ostajanje na snazi odobrenja za obavljanje poslova brokera u osiguranju i upisa u registar brokerskih društava u osiguranju u obavezi su navesti i podatke o imenu i prezimenu zaposlenika),
* procjenu prihoda i rashoda po godinama, planirane iznose prihoda, rashoda i poslovnog rezultata u periodu od dvije godine prikazane za svaku godinu posebno,
* tabelarni pregled planiranih iznosa prihoda (provizije) po vrstama osiguranja iskazane kako slijedi: redni broj (kolona 1), vrsta osiguranja (kolona 2), broj polica (kolona 3), ukupan iznos premije (kolona 4), procent provizije (kolona 5) i iznos provizije (kolona 6), ukupno provizije,
* tabelarni pregled planiranih rashoda po godinama, analitički prikazane sve rashode (materijalni troškovi poslovanja, troškovi zaposlenih i ostali rashodi) kao i ukupnim iznosima,
* broj i datum,
* potpis ovlaštene osobe i
* pečat, ukoliko društvo podnosi zahtjev za ostajanje na snazi odobrenja za obavljanje poslova brokera u osiguranju i upisa u registar brokerskih društava u osiguranju.“

Član 10.

U članu 27. stav (2) riječi „osam dana“ mijenjaju se riječima „30 dana“.

Član 11.

Član 34. (Obrasci zahtjeva) briše se.

Dosadašnji član 35. postaje član 34.

Član 12.

Dosadašnji član 36. postaje član 35.

U stavu (1) člana 35. riječi „15 dana“ mijenjaju se riječima „30 dana“.

Član 13.

Dosadašnji član 37. postaje član 36.

Član 14.

Dosadašnji član 38. postaje član 37.

U stavu (1) člana 37. riječi „osam dana“ mijenjaju se riječima „30 dana“.

Član 15.

Dosadašnji čl. 39. i 40. postaju čl. 38. i 39.

Član 16.

Iza člana 39. dodaju se novi čl. 39a. (Obrasci zahtjeva), 39b. (Obaveza prijave ovlaštenih lica) i 39c. (Podnošenje zahtjeva za izmjenu u registrima) koji glase:

„Član 39a.

 (Obrasci zahtjeva)

Direktor Agencije za nadzor će stupanjem na snagu ovog Pravilnika donijeti obrasce za podnošenje zahtjeva koji su propisani ovim Pravilnikom.

Član 39b.

 (Obaveza prijave ovlaštenih lica)

Društva za zastupanje u osiguranju i brokerska društva u osiguranju dužni su u roku od 90 dana od dana stupanja na snagu ovog Pravilnika podnijeti zahtjeve sa dokumentacijom za upis svih ovlaštenih osoba u društvima u registar koji vodi Agencija za nadzor.

Član 39c.

 (Podnošenje zahtjeva za izmjenu u registrima)

Obrti i društva za zastupanje u osiguranju dužni su do 30.06.2025. godine podnijeti zahtjeve sa dokumentacijom u skladu sa čl. 4a. i 6. stav (2) ovog Pravilnika za izmjenu podataka u registrima koje vodi Agencija za nadzor.“

Član 17.

(Okončanje započetih postupaka)

Na postupke započete prije početka primjene ovog Pravilnika, primjenjivat će se odredbe ovog Pravilnika.

Član 18.

(Stupanje na snagu)

Ovaj Pravilnik stupa na snagu osmog dana od dana objave u „Službenim novinama Federacije Bosne i Hercegovine“.

 PREDSJEDNIK

 STRUČNOG SAVJETA

 dr. sci. Edita Kalajdžić

Broj:

Sarajevo, 2024. godine